На выстаўцы прадстаўлены работы мастакоў самага рознага ўзроўню. Ёсць сярод іх майстры, якія пазней атрымалі шырокую вядомасць, такія як Герман Штрук (у 1923 годзе ён даваў урокі графікі Марку Шагалу) або Фрыц Маўрышат (уладальнік кінематаграфічнага "Оскара" 1954 года за лепшую работу мастака-пастаноўшчыка). Некаторыя імёны вядомы толькі спецыялістам. А многія аўтары малюнкаў так і застануцца безыменнымі - на памяць аб сабе яны пакінулі толькі неразборлівыя аўтографы, частка работ не падпісана.